ବଲାଙ୍ଗିର, ଜୁଲାଇ ୨୫ (ଲୋକାଲ ୱାୟାର) : ବଲାଙ୍ଗିର ଡାଉନ୍ ଥାନା ସମ୍ମୁଖରେ ଶନିବାର ଏକ ଟ୍ରକ ଧକ୍କାରେ ଜଣେ ମହିଳାଙ୍କ ମୃତ୍ୟୁ ଘଟିଛି ବୋଲି ପୁଲିସ୍ କହିଛନ୍ତି ।
ମୃତକ ମହିଳା ଜଣକ ହେଲେ ଚନ୍ଦନଭାଟି ଗାଁର ରଜନୀ ସାହୁ (୫୫) ।
ସୂଚନା ଅନୁସାରେ, ରଜନୀ ସ୍ୱାମୀ ସୌକୀ ସାହୁଙ୍କ ସହ ବାଇକ୍ରେ ବଲାଙ୍ଗିର ଭୀମ ଭୋଇ ମେଡିକାଲ କଲେଜ ଓ ହସ୍ପିଟାଲକୁ ଚିକିତ୍ସା ପାଇଁ ଯାଉଥିଲେ ।
ଏହି ସମୟରେ ଥାନା ସମ୍ମୁଖରେ ଏକ ଟ୍ରକ ସେମାନଙ୍କର ବାଇକ୍କୁ ଧକ୍କା ଦେଇଥିଲା ।
ଘଟଣାସ୍ଥଳରେ ରଜନୀଙ୍କ ମୃତ୍ୟୁ ହୋଇଥିବା ବେଳେ ସୌକୀ ଅଳ୍ପକେ ବର୍ତ୍ତି ଯାଇଛନ୍ତି ।
ପୁଲିସ୍ ଦୁର୍ଘଟଣା ଘଟାଇଥିବା ଟ୍ରକକୁ ଜବତ କରିବା ସହ ଡ୍ରାଇଭରକୁ ଅଟକ ରଖିଛି ।
ପାରଳାଖେମୁଣ୍ଡି, ମାର୍ଚ୍ଚ ୧୬(ଲୋକାଲ ୱାୟାର): ଗଜପତି ଜିଲ୍ଲା ମେହନାର ରାଇସିଂ ନିକଟରେ ସୋମବାର ଅପରାହ୍ଣରେ ଏକ ପିକ୍ ଅପ୍ ଭ୍ୟାନ ସହ ଏକ ବାଇକର ଧକ୍କା ହେବାରୁ ୩ ଜଣଙ୍କ ମୃତ୍ୟୁ ହୋଇଥିବା ସ୍ଥାନୀୟ ପୁଲିସ କହିଛି ।
ଗୋଟିଏ ବାଇକରେ ୩ ଜଣ ଯୁବକ ମୋହନାରୁ କଚ୍ଚବାଡ଼ି ଯାଉଥିବା ବେଳେ ରାଇସିଂ ଘାଟିରେ ଏକ ପିକ୍ ଅପ୍ ଭ୍ୟାନ ସହ ମୁହାଁମୁହିଁ ଧକ୍କା ହୋଇଥିଲା । ବାଇକରେ ଥିବା ୩ ଆରୋହୀଙ୍କର ମୃତ୍ୟୁ ହୋଇଥିଲା ।
ସେମାନେ ହେଲେ କର୍ଚ୍ଚବାଡ଼ି ପଞ୍ଚାୟତର ରାମନାଜୁ ଗ୍ରାମର ରାଜେନ୍ଦ୍ର ମଲ୍ଲିକ, ସୁଧିର ମଲ୍ଲିକ ଏବଂ ହୁଏରୀ ଗ୍ରାମର ରାମଚନ୍ଦ୍ର ମଲ୍ଲିକ ।
ମୃତକ ମାନଙ୍କ ପରିବାରକୁ କ୍ଷତିପୂରଣ ପ୍ରଦାନ ଦାବିରେ ଲୋକମାନେ ମୋହନା ଡାକ୍ତରଖାନା ସମ୍ମୁଖରେ ରାସ୍ତା ଅବରୋଧ କରିଥିଲେ ।
ପୁଲିସ ପହଞ୍ଚି ଲୋକଙ୍କୁ ବୁଝାସୁଝା କରି ରେଡକ୍ରସ ପାଣ୍ଠିରୁ ୨୦ ହଜାର ଟଙ୍କା ଲେଖାଏଁ ଦେବାକୁ ପ୍ରତିଶ୍ରୁତି ଦେବା ପରେ ଲୋକମାନେ କ୍ଷାନ୍ତ ହୋଇଥିଲେ ।
ଫୁଲବାଣୀ, ମାର୍ଚ୍ଚ ୧୫(ଲୋକାଲ ୱାୟାର): କନ୍ଧମାଳ ଜିଲ୍ଲା ତୁମୁଡ଼ିବନ୍ଧ ଥାନାଞ୍ଚଳରେ ରବିବାର ଅପରାହ୍ଣରେ ଏକ ଆମ୍ବୁଲାନ୍ସ ସହ ବାଇକର ଧକ୍କା ହେବାରୁ ଜଣେ ମହିଳାଙ୍କ ସମେତ ୨ ଜଣଙ୍କ ମୃତ୍ୟୁ ହୋଇଥିବା ବେଳେ ୨ ଶିଶୁ ଗୁରୁତର ଆହତ ହୋଇଥିବା ସ୍ଥାନୀୟ ପୁଲିସ ସୂଚନା ଦେଇଛି ।
ଏହି ଥାନା ଅନ୍ତର୍ଗତ ମୁଣ୍ଡିଗଡ଼ ପଞ୍ଚାୟତର ପ୍ରଭାତ ବଡ଼ସେଠ (୨୬) ଏକ ବାଇକରେ ଦୁଇ ଜଣ ମହିଳା ନିଳିମା ମାଝୀ ଓ ରିବିକା ମାଝୀ ଏବଂ ସେମାନଙ୍କର ଦୁଇ ଶିଶୁଙ୍କୁ ନେଇ ତୁମୁଡ଼ିବନ୍ଧ ଅଭିମୁଖେ ଯାଉଥିବା ବେଳେ ଏକ ଘରୋଇ ଆମ୍ବୁଲାନ୍ସ ସେମାନଙ୍କୁ ଧକ୍କା ଦେଇଥିଲା ।
ଦୁର୍ଘଟଣାସ୍ଥଳରେ ପ୍ରଭାତଙ୍କର ମୃତ୍ୟୁ ହୋଇଥିବା ବେଳେ ବାଲିଗୁଡ଼ା ଡାକ୍ତରଖାନାରେ ନିଳିମାଙ୍କର ମୃତ୍ୟୁ ହୋଇଥିଲା । ଅନ୍ୟମାନଙ୍କର ଗୁରୁତର ଅବସ୍ଥାରେ ବାଲିଗୁଡ଼ା ଡାକ୍ତରଖାନାରେ ଚିକିତ୍ସା କରାଯାଉଛି ।
ଅନ୍ୟପକ୍ଷରେ ସ୍ଥାନୀୟ ଲୋକେ କ୍ଷତିପୂରଣ ଦାବିରେ ଦୀର୍ଘ ସମୟ ରାସ୍ତା ଅବରୋଧ କରିଥିଲେ । ପୁଲିସ ସେମାନଙ୍କୁ ବୁଝାଇବାକୁ ଉଦ୍ୟମ ଜାରି ରଖିଥିବା ଜଣେ ଅଧିକାରୀ କହିଛନ୍ତି ।
କେନ୍ଦୁଝର, ମାର୍ଚ୍ଚ ୦୬ (ଲୋକାଲ ୱାୟାର): କେନ୍ଦୁଝର ଜିଲ୍ଲା ହରିଚନ୍ଦନପୁର ଥାନା ଅନ୍ତର୍ଗତ ଆଖୁପାଳ ଗ୍ରାମ ବାଇପାସ ରାସ୍ତାରେ ଶୁକ୍ରବାର ମର୍ମନ୍ତୁଦ ସଡକ ଦୁର୍ଘଟଣା ଘଟି ୨ ବାଇକ ଆରୋହୀଙ୍କ ମୃତ୍ୟୁ ହୋଇଥିବା ସ୍ଥାନୀୟ ପୁଲିସ ସୂଚନା ଦେଇଛି।
ସୂଚନା ଅନୁଯାୟୀ ଆଜି ସନ୍ଧ୍ୟା ସମୟରେ ହରିଚନ୍ଦନପୁର ବ୍ଲକ ହୁଣ୍ଡା ଗ୍ରାମର ନାଣ୍ଡୁ ପାତ୍ର ଓ ଟିକାୟତ ବେହେରା କୌଣସି କାମରେ ହରିଚନ୍ଦନପୁର ଆସି ବାଇକରେ ଘରକୁ ଫେରିବା ସମୟରେ ଆଖୁପାଳ ବାଇପାସ ନିକଟରେ ଏକ ଅଜଣା ଟ୍ରକ ସହ ଧକ୍କା ହେବା ଫଳରେ ଉଭୟଙ୍କ ମୃତ୍ୟୁ ଘଟିଥିଲା ।
ସ୍ଥାନୀୟ ବାସିନ୍ଦାଙ୍କ ଠାରୁ ଖବର ପାଇ ଅଗ୍ନିଶମ ବାହିନୀ ଘଟଣା ସ୍ଥଳରେ ପହଞ୍ଚି ମୃତ ଯୁବକଙ୍କୁ ହରିଚନ୍ଦନପୁର ସ୍ୱାସ୍ଥ୍ୟକେନ୍ଦ୍ରରେ ଭର୍ତ୍ତି କରିଥିଲେ ।
ପରେ ସ୍ଥାନୀୟ ପୁଲିସ ଘଟଣା ସମ୍ପର୍କରେ ଖବର ପାଇ ସ୍ୱାସ୍ଥ୍ୟକେନ୍ଦ୍ରରେ ପହଞ୍ଚି ଶବକୁ ଜବତ କରିବା ସହ ଏକ ମାମଲା ରୁଜୁ କରି ତଦନ୍ତ ଆରମ୍ଭ କରିଛି ।
କୋରାପୁଟ, ଫେବ୍ରୁଆରୀ ୨୬(ଲୋକାଲ ୱାୟାର): କୋରାପୁଟ ଜିଲ୍ଲା ପଟ୍ଟାଙ୍ଗି ଥାନା ଅନ୍ତର୍ଗତ କୋଟିଆଠାରେ ବୁଧବାର ଏକ ପାଣି ଟାଙ୍କି ବୋଝେଇ ଟ୍ରାକ୍ଟର ଦୁର୍ଘଟଣାଗ୍ରସ୍ତ ହେବାରୁ ଜଣେ କନିଷ୍ଠ ଯନ୍ତ୍ରୀ ଓ ଜଣେ ସୁପରଭାଇଜରଙ୍କ ମୃତ୍ୟୁ ହୋଇଥିବା ସ୍ଥାନୀୟ ପୁଲିସ କହିଛି ।
କୋଟିଆ ଗ୍ରାମରେ ନୂତନ ଥାନାର କୋଠା ନିର୍ବାଣ ଚାଲିଛି । ନିର୍ମାଣସ୍ଥାନକୁ ଏକ ଟ୍ରାକ୍ଟର ଟ୍ୟାଙ୍କରରେ ପାଣି ବୋହୁଥିଲା ।
ବୁଧବାର ଅପରାହ୍ଣରେ ଟ୍ରାକ୍ଟରଟି ପାଣି ଆଣିବାକୁ ଯାଉଥିବା ବେଳେ ସେଥିରେ କୋରାପୁଟ ହାଉସିଂ ବୋର୍ଡର କନିଷ୍ଠ ଯନ୍ତ୍ରୀ ବି. ପ୍ରଧାନ ଏବଂ ଏକ ଠିକା ସଂସ୍ଥାର ସୁପରଭାଇଜର ବିଭୂତି ଭୂଷଣ ମହାନ୍ତି ଥିଲେ ।
ବାଟରେ ଟ୍ରାକ୍ଟରଟି ଦୁର୍ଘଟଣାଗ୍ରସ୍ତ ହେବାରୁ ଉଭୟେ ପ୍ରାଣ ହରାଇଥିବା ବେଳେ ଡ୍ରାଇଭର ଗୁରୁତର ଆହତ ହୋଇଛନ୍ତି । ଆହତ ଡ୍ରାଇଭରଙ୍କୁ ସ୍ଥାନୀୟ ଲୋକେ ନିକଟସ୍ଥ ଡାକ୍ତରଖାନାରେ ଭର୍ତ୍ତି କରିଛନ୍ତି ।
ଭୁବନେଶ୍ୱର, ଫେବ୍ରୁଆରୀ ୨୩ (ଲୋକାଲ ୱାୟାର): ୨୦୧୮ରେ ଓଡ଼ିଶାରେ ହୋଇଥିବା ୬୮ ପ୍ରତିଶତ ଦୁର୍ଘଟଣାଜନିତ ମୃତ୍ୟୁ ପାଇଁ ଦ୍ରୁତ ଗତି ଦାୟୀ ହୋଇଥିବା ବେଳେ ସରକାର ଦ୍ରୁତ ଗତି ଉଲ୍ଲଂଘନ ରୋକିବାରେ ଉଲ୍ଲେଖନୀୟ ଅଗ୍ରଗତି କରିନାହାନ୍ତି ବୋଲି ସୁପ୍ରିମକୋର୍ଟଙ୍କ ସଡ଼କ ସୁରକ୍ଷା କମିଟିଙ୍କ ଦୃଷ୍ଟିଗୋଚର ହୋଇଛି ।
ଗତ ସପ୍ତାହରେ ହୋଇଥିବା ବୈଠକରେ କମିଟି ତ୍ରୁଟିବିଚ୍ୟୁତି ତର୍ଜମା କରି ୨୦୧୪ରୁ ୨୦୧୮ (୯.୫ ପ୍ରତିଶତ, ୩.୭ ପ୍ରତିଶତ, ୭.୩ ପ୍ରତିଶତ ଓ ୧୧ ପ୍ରତିଶତ) ଓ ଜାନୁଆରୀରୁ ସେପ୍ଟେମ୍ବର ୨୦୧୯ (୭.୫ ପ୍ରତିଶତ) ଦୁର୍ଘଟଣା ଜନିତ ମୃତ୍ୟୁ ବୃଦ୍ଧି ପରିପ୍ରେକ୍ଷୀରେ ଜିଲ୍ଲା ସ୍ତରରେ ପ୍ରଶାସନିକ କଳ ସ୍ଥାପନ କରି ସଡ଼କ ଦୁର୍ଘଟଣା କମାଇବାକୁ ନିର୍ଦ୍ଦେଶ ଦେଇଛନ୍ତି ।
ବାର୍ଷିକ ଲକ୍ଷ୍ୟ ହାସଲ ଓ ମୃତ୍ୟୁ ସଂଖ୍ୟା କମାଇବାକୁ ରଣନୀତି ପ୍ରସ୍ତୁତିରେ ନିଷ୍ଠାପର ଉଦ୍ୟମ ହୋଇନାହିଁ ।
ଯଦି ୨୦୧୮ ଦୁର୍ଘଟଣାଜନିତ ମୃତ୍ୟୁ ସଂଖ୍ୟା ତର୍ଜମା କରିବା ତେବେ ରାଜ୍ୟର ରଣନୀତି ଦ୍ରୁତଗତି, ହେଲମେଟ ନପିନ୍ଧି ଗାଡ଼ି ଚାଳନା ଓ ଗାଡ଼ ଚଳାଇବା ବେଳେ ସିଟ୍ ବେଲ୍ଟ ନପିନ୍ଧିବା ଉପରେ କେନ୍ଦ୍ରୀଭୂତ ହେବା ଉଚିତ ବୋଲି କମିଟି ମତ ଦେଇଛନ୍ତି ।
୨୦୧୫-୧୭ ତଥ୍ୟ ଆଧାରରେ ସରକାର ୪୩୫ଟି ବ୍ଲାକ ସ୍ପଟ୍ ଚିହ୍ନଟ କରିଛନ୍ତି ।
ଅଗ୍ରଣୀ ସଂସ୍ଥାଗୁଡ଼ିକ ସଡ଼କ ଦାୟିତ୍ୱରେ ଥିବା ସଂସ୍ଥା ନେଉଥିବା ପଦକ୍ଷେପର ସମୀକ୍ଷା ଓ ବ୍ଲାକ ସ୍ପଟ ଚିହ୍ନଟ କରିବା ଦରକାର ।
ବିପଦସଙ୍କୁଳ ସଡ଼କ ଖଣ୍ଡ ପ୍ରସଙ୍ଗରେ ଅଗ୍ରଣୀ ସଂସ୍ଥା ସଡ଼କ ମାଲିକାନାରେ ଥିବା ସଂସ୍ଥା ସହିତ ଆଲୋଚନା କରି ଅଡିଟ ଦ୍ୱାରା ସୁପାରିଶ ଦୀର୍ଘକାଳୀନ ପଦକ୍ଷେପର ସମୟସୀମା ନିର୍ଦ୍ଧାରଣ କରିବାକୁ କମିଟି ନିର୍ଦ୍ଦେଶ ଦେଇଛନ୍ତି ।
ରାଜ୍ୟ ସରକାର ୧୯୩ଟି ବିପଦସଙ୍କୁଳ ସଡ଼କ ଖଣ୍ଡ ଚିହ୍ନଟ କରିଛନ୍ତି ।
ଯେଉଁଠାରେ ମାର୍ଚ୍ଚ, ୨୦୨୦ ସୁଦ୍ଧା ସ୍ୱଳ୍ପ ମିଆଦୀ ପଦକ୍ଷେପ ନିଆଯିବ ।
କେନ୍ଦୁଝର, ଫେବ୍ରୁଆରି ୧୮ (ଲୋକାଲ ୱାୟାର): ଖଣିଖାଦାନ ଭରା କେନ୍ଦୁଝର ଜିଲ୍ଲାରେ ସଡ଼କ ଦୁର୍ଘଟଣା ବଢ଼ିଚାଲିଥିବାବେଳେ ଏହାକୁ ନେଇ ବିଭିନ୍ନ ମହଲରେ ଉଦବେଗ ପ୍ରକାଶ ପାଇଛି।
ପୁଲିସର ଅପରାଧ ପରିସଂଖ୍ୟାନ ତଥ୍ୟ ଅନୁଯାୟୀ, ୨୦୧୯ରେ ଜିଲ୍ଲାରେ ସମୁଦାୟ ୬୭୪ଟି ସଡ଼କ ଦୁର୍ଘଟଣା ମାମଲା ରୁଜୁ ହୋଇଥିବା ବେଳେ ଏଥିରେ ୩୩୪ ଜଣ ପ୍ରାଣ ହରାଇଛନ୍ତି।
ଏଥିରେ ୨୯୧ ଜଣ ଗୁରୁତର ଓ ୪୧୨ ଜଣ ସାମାନ୍ୟ ଆହତ ହୋଇଛନ୍ତି।
ସେହିପରି ୨୦୧୮ରେ ୬୩୯ଟି ଦୁର୍ଘଟଣା ଘଟିଥିଲା ।
ସଚେତନତା ସୃଷ୍ଟି ଲାଗଦି ବିଭିନ୍ନ ସମୟରେ ସଚେତନତା ରାଲି ଓ ସଭାସମିତିର ଆୟୋଜନ କରି ବହୁ ଅର୍ଥ ଖର୍ଚ୍ଚ କରାଯାଉଥିଲେ ବି ଦୁର୍ଘଟଣା ରୋକାଯାଇପାରୁନାହିଁ ।
ସଂଶୋଧିତ ମଟର ଯାନ ଆଇନ ଲାଗୁ ହେବା ପରେ ମଧ୍ୟ ସମାର ପରିସ୍ଥିତି ଲାଗି ରହିଛି।
୨୦୧୯ରେ ପୁଲିସ ଧରପଗଡ କରି ୩୯ ଲକ୍ଷ ଟଙ୍କାରୁ ଅଧିକ ଜରିମାନା ଆଦାୟ କରିଛି।
ସେହିପରି ୬୩୪ଟି ଲାଇସେନ୍ସ ବାତିଲ୍ କରାଯିବା ସାଙ୍ଗକୁ ମଦ୍ୟପାନ କରି ଗାଡି ଚଳାଇବା ଅଭିଯୋଗରେ ୬୩୪ ଜଣଙ୍କ ବିରୋଧରେ କାର୍ଯ୍ୟାନୁଷ୍ଠ।ନ ଗ୍ରହଣ କରାଯାଇ ପାଖାପାଖି ୨ ଲକ୍ଷ ଟଙ୍କା ଜରିମାନା ଆଦାୟ ହୋଇଛି।
ବୁଦ୍ଧିଜୀବୀମାନଙ୍କ କହିବା ଅନୁସାରେ, ଜିଲ୍ଲାରେ ଦୁର୍ଘଟଣାର ପ୍ରକୃତ କାରଣ ବିପର୍ଯ୍ୟସ୍ତ ଓ ବିପଦପୂର୍ଣ୍ଣ ରାସ୍ତାଘାଟ ହୋଇଥିବାବେଳେ ସେସବୁର ମରାମତି ପାଇଁ ପଦକ୍ଷେପ ଗ୍ରହଣ କରାଯାଉନାହିଁ।
କେନ୍ଦୁଝର ଜିଲ୍ଲା ଦେଇ ୨୦, ୭୨୦ ଓ ୪୯ ନମ୍ବର ଜାତୀୟ ରାଜପଥ ଯାଇଛି ।
ଏହି ରାଜପଥର ଅସମ୍ପୂର୍ଣ ତଥା ଭଂଗାଦଦରା ରାସ୍ତା ଓ ପୋଲ ରାସ୍ତା ଦୁର୍ଘଟଣାର ପ୍ରମୁଖ କାରଣ ପାଲଟିଛି।
ସେହିପରି ଖଣି ଅଞ୍ଚଚଳର ଯୋଡା-ବାମେବାରୀ-ପଳାଶପଙ୍ଗା, ଶୁଆକାଠି-ଦୁବୁନା, ଭଦ୍ରାସାହି-ବଡବିଲ-ନାଲଦା ରାସ୍ତାରେ ଶହ ଶହ ଲୁହାପଥର ବୋଝେଇ ଗାଡ଼ି ଯାତାୟାତ କରୁଛି।
ଏସବୁ ରାସ୍ତା ପ୍ରଦୂଷଣ ଓ ଟ୍ରାଫିକ ଜାମର କାରଣ ହୋଇଥିଲେ ବି ସେଗୁଡ଼ିକୁ ମରାମତି କରାଯାଉନଥିବା ସାମାଜିକ କର୍ମୀ କିରଣବାଳା ନାୟକ କହିଛନ୍ତି ।
ଆଇନଜୀବୀ ସୁରଜ କୁମାର ମହାପାତ୍ରଙ୍କ କହିବା ଅନୁସାରେ, ରାସ୍ତା ଉପରେ ଶହ ଶହ ବେଆଇନ ଗାଡି ପାର୍କିଂ, ରାସ୍ତାକଡରେ ଥିବା ତେଲ ଟାଙ୍କି ଓ ଢାବା ଆଦି ଯୋଗୁଁ ରାସ୍ତାରେ ଜମା ହେଉଥିବା ଭାରୀଯାନ ଦୁର୍ଘଟଣାର କାରଣ ପାଲଟିଛି।
ଏସବୁପ୍ରତି ଦୃଷ୍ଟିଦିଆନଗଲେ ଆଗାମୀ ଦିନରେ ଜନଆନ୍ଦୋଳନ ମୁଣ୍ଡ ଟେକିବ ବୋଲି ସଦର ବିଧାୟକ ମୋହନ ଚରଣ ମାଝୀ ଚେତାବନୀ ଦେଇଛନ୍ତି ।
ନବରଙ୍ଗପୁର, ଫେବ୍ରୁଆରୀ ୧୫(ଲୋକାଲ ୱାୟାର): ନବରଙ୍ଗପୁର ଜିଲ୍ଲାର ପାପଡ଼ାହାଣ୍ଡିରେ ଶନିବାର ଏକ ଯାତ୍ରୀବାହୀ ବସ୍ ଦୁର୍ଘଟଣାଗ୍ରସ୍ତ ହେବାରୁ ୩ ଜଣଙ୍କ ମୃତ୍ୟୁ ହୋଇଥିବା ବେଳେ ୧୫ ଜଣ ଗୁରୁତର ଆହତ ହୋଇଥିବା ସ୍ଥାନୀୟ ପୁଲିସ କହିଛି ।
ନବରଙ୍ଗପୁରରୁ ୬୦ରୁ ଅଧିକ ଯାତ୍ରୀଙ୍କୁ ନେଇ ଏକ ବସ୍ ଚନ୍ଦାହାଣ୍ଡି ଅଭିମୁଖେ ଯାଉଥିଲା ।
୨୬ ନମ୍ବର ଜାତୀୟ ରାଜପଥରେ ପାପଡ଼ାହାଣ୍ଡି ପରେ ପରେ ହଠାତ ଏକ ଗାଈ ବସ୍ ସମ୍ମୁଖକୁ ଚାଲି ଆସିଥିଲା ।
ଡ୍ରାଇଭର ଅଚାନକ ବ୍ରେକ୍ ମାରିବାରୁ ବସଟି ଓଲଟି ପଡ଼ିଥିଲା । ବସର ଆଗ ଚକ ଦୁଇଟି ସମ୍ପୂର୍ଣ୍ଣ ବାହାରିଯାଇଥିଲା । ଦୁର୍ଘଟଣାରେ ୩ ଜଣଙ୍କ ମୃତ୍ୟୁ ହୋଇଥିବା ବେଳେ ୧୫ ଜଣ ଆହତ ହୋଇଛନ୍ତି ।
ଆହତମାନଙ୍କୁ ପାପଡ଼ାହାଣ୍ଡି ଏବଂ ଜିଲ୍ଲା ମୁଖ୍ୟ ଚିକିତ୍ସାଳୟରେ ଭର୍ତ୍ତି କରଯାଇଥିବା କହିଛନ୍ତି ଅତିରିକ୍ତ ଜିଲ୍ଲାପାଳ ନିମାଇଁ ସୂତାର ।
Berhampur, Feb 9 (LocalWire): The state government on Sunday ordered a probe into a bus accident that killed at least 10 people injuring several others.
The mishap took place when a bus carrying about 40 passengers touched a high power line Mandarajpur in Ganjam district During the day.
However, he added, that the first priority remains treating the injured.
The Police said that they would register a criminal case against the persons found guilty in the incident.
Local people alleged that the high tension line of KV 11 was lowering in the area. "Despite our complaints, the Southco officials did not take it seriously," alleged the Sarapanch, Ch.Sudhkar Reddy.
Though the height of the KV line was about nine to ten meters above the ground, here it was at about six to seven meter.
The villagers informed LocalWire that the mishap could have been averted if the authorities had listened to their complaints.
District administration should take action against the Southco officials, who are responsible for sch a major incident, BJP's district president Bibhuti Jena said.
Former Zilla Parishad member N.Damburu Reddy alleged that the Southco was responsible for the incident and demanded action against the officers of the power distribution company.
Arun Kumar, the Chief Operating Officer (COO), Southco Utility, said probe is underway and necessary action would be taken against those responsible.
ନୟାଗଡ଼,ଫେବ୍ରୁଆରୀ ୯(ଲୋକାଲ ୱାୟାର): ନୟାଗଡ଼ ଜିଲ୍ଲା ଖଣ୍ଡପଡ଼ାରେ ରବିବାର ଗଞ୍ଜାମ ଜିଲ୍ଲାର କେତେକ ତୀର୍ଥଯାତ୍ରୀଙ୍କୁ ନେଇ ଯାଉଥିବା ଏକ ବସ୍ ଦୁର୍ଘଟଣାଗ୍ରସ୍ତ ହେବାରୁ ଜଣଙ୍କର ମୃତ୍ୟୁ ହୋଇଥିବା ବେଳେ ୨୦ ଜଣ ଗୁରୁତର ଆହତ ହୋଇଥିବା ସ୍ଥାନୀୟ ପୁଲିସ କହିଛି।
ଗଞ୍ଜାମ ଜିଲ୍ଲା ଛତ୍ରପୁର ଅନ୍ତର୍ଗତ ସିନ୍ଦୁରପୁରର ପ୍ରାୟ ୩୦ଜଣ ତୀର୍ଥଯାତ୍ରୀ ଏକ ବସ୍ ରେ ନୟାଗଡ଼ ଜିଲ୍ଲା କଣ୍ଟିଲୋସ୍ଥିତ ଶ୍ରୀନୀଳମାଧବ ଜିଉଙ୍କୁ ଦର୍ଶନ କରିବାକୁ ଯାଇଥିଲେ ।
ଅପରାହ୍ଣରେ ସେମାନେ ଫେରୁଥିବା ବେଳେ ଖଣ୍ଡପଡ଼ା ନିକଟସ୍ଥ କଇଥପଲ୍ଲୀଠାରେ ଡ୍ରାଇଭର ଭାରସାମ୍ୟ ହରାଇବାରୁ ବସ୍ ଟି ଓଲଟି ପଡ଼ିଥିଲା ।
ଅଗ୍ନିଶମ କର୍ମଚାରୀମାନେ ପହଞ୍ଚି ସମସ୍ତ ଆହତଙ୍କୁ ଖଣ୍ଡପଡ଼ା ଡାକ୍ତରଖାନାକୁ ନେଇଥିବା ବେଳେ ସେଠାରେ ଜଣଙ୍କର ମୃତ୍ୟୁ ହୋଇଯାଇଥିବା ପୁଲିସ କହିଛି ।
ପରେ ଗୁରୁତର ଆହତମାନଙ୍କୁ ନୟାଗଡ଼ ଜିଲ୍ଲା ହସପିଟାଲକୁ ସ୍ଥାନାନ୍ତର କରାଯାଇଥିବା କହିଛନ୍ତି ଖଣ୍ଡପଡ଼ା ଏସଡିପିଓ ଶ୍ରୀନିବାସ ମହାନ୍ତି ।
ତେବେ ବସ୍ ଡ୍ରାଇଭରକୁ ପୁଲିସ ଅଟକ ରଖି ତଦନ୍ତ କରୁଥିବା ସେ କହିଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
